Bokkoms

[duimnael|300px|Bokkoms op [Paternoster.]]
duimnael|300px|Gerookte harders op 'n bord.

**Bokkoms** (of **Bokkems**) is heel, gesoute en gedroogde harders, meer spesifiek die Suidelike harder (*Liza richardsonii*) wat alombekend is as 'n lekkerny aan die Weskus van Suid-Afrika. Die vis word gesout en gedroog in die son en wind. Dit word rou geëet nadat die vel afgetrek is. In sekere gevalle word die vis ook gerook. Dit word ook na verwys as *visbiltong*.

Die woord *bokkom* kom van die Nederlandse woord *bokkem*, wat 'n variant is van die woord *bokking* (of *buckinc* in Middelnederlands). Die woord *bokking* is afgelei vanaf die word *bok* (die Nederlandse word vir *bok* of *boerbok*), en verwys na die feit dat bokkoms mense herinner het aan 'n bok omdat bokkoms dieselfde vorm as die horings van 'n bok het. Bokkoms is ook net so hard soos 'n bok se horings en dit stink ook baie soos 'n bok se horings (bokke het reukkliere agter hulle horings wat die sterk reuke afgee).

## Bestanddele 
Die bestanddele vir bokkoms bestaan uit jong harders, growwe sout en varswater.

## Voorbereiding 
Die oorspronklike Weskusmanier om bokkoms voor te berei begin met die vang van die klein (jong) harders. 'n Groot vierkantige bad gebou uit stene of klip is gevul met 'n sterk mengsel gemaak van sowat 50&nbsp;kg growwe sout en varswater waarby die vis gevoeg word. Sodra genoeg vis in die bad is om gelyk te staan met die bokant van die bad word twee of drie grawe droë growwe sout bo-oor die vis versprei. Daarna word meer lae vis en sout bo-op gesit totdat al die vis met sout bedek is. 'n Dik laag sout word laastens heelbo bygevoeg. Dit staan dan so vir een dag. Op die tweede dag word 'n pers gemaak van hout met gewigte bo-op die vis in die bad geplaas. Die doel van die pers is om te verseker dat die ingewande van die vis platgedruk word sodat dit nie vrot en sleg word nie. Na afloop van die derde dag in die bad, word die vis uitgehaal en dan in trosse van 10 tot 25 elk met 'n tou geryg. Dit word gedoen deur 'n visnaald deur die oë van die visse te ryg. Die trosse word dan 2 tot 3 keer gedoop in varswater voordat dit op steiers gehang word om verder uit te droog.

## Droog van Bokkoms 
Die geskikste omstandighede vir die droog van bokkoms is in 'n baie winderige area wat nie direkte sonlig kry nie. Gedurende die nag word die vis onder 'n dak geplaas om te verhoed dat dit klam word as gevolg van byvoorbeeld dou. Die volgende dag word dit weer na buite gedra waar dit in die son hang. Die hele droogproses duur ongeveer 5 dae.

Meer onlangs word gebruik gemaak van "droogoonde". Dit bestaan uit 'n geslote kamer waarin die vis hang en waar 'n elektriese waaier verhitte lug in die kamer in waai. Dit vereenvoudig die droogproses aansienlik, aangesien die vis nie nodig het om elke aand binnenshuis verskuif te word nie, en dit kan ook droog word gedurende die reënerige wintermaande.

## Die bokkombedryf 
Bokkoms is 'n tipiese lekkerny van die Wes-Kaap van Suid-Afrika, en spesifiek die Weskus. Hoewel dit 'n groot mark in die Wes-Kaap het (waar dit baie gewild is in hotelle, kroeë, drankwinkels, viswinkels en strandkiosks op die strande en vakansie-oorde), kan dit nie 'n algemene produk word in meeste Suider-Afrikaanse slaghuise, visserye en kruidenierswinkels soos biltong nie. Dit kan egter bestel word deur middel van die internet, wat dan in 'n vakuumverpakte formaat gestuur word.

Daar is 'n vooruitstrewende bokkombedryf in die "Bokkomhoofstad" van die wêreld, Velddrif, aan die Weskus van Suid-Afrika. Ongeveer 95% van Suid-Afrika se bokkoms word in Velddrif geproduseer, in 'n groep klein individuele fabrieke langs die Bergrivier geleë. Elke fabriek het sy eie klein kaai op die rivier aan die voorkant van die fabriek. In die verlede was groot skole harders gevang in die rivier en die kaaie was deur vissermanne gebruik om hulle "bakkies" (klein bote) vas te bind en hulle vangste af te laai. As gevolg van oorbenutting is die vang van harders in die rivier nou verbode. Harders word nou op die oop see net buite Laaiplek gevang.

## Omgewingsfaktore 
Kommer is uitgespreek oor dalende visbronne aan die Weskus van Suid-Afrika. as 'n onvolhoubare spesies gelys. Hierdie groep sluit spesies in wat om twee redes kommer wek. Die spesie is òf uitgeput as gevolg van oorbenutting en kan nie die huidige tempo van visvang volhou nie, òf die boerderymetodes van die visse hou skade in vir die omgewing. Hierdie spesie kan slegs wettig verkoop word deur geregistreerde kommersiële vissers en kleinhandelaars.

## Gebruik van die woord "bokkom" in kultuur 
Die woord bokkoms is opgeneem in die Afrikaanse taal in ten minstens drie spreuke:

# Om te verwys na 'n baie vervelige, taai, dowwe persoon, naamlik "'n droë ou stok", in die woorde "'n droë bokkom".
# Om te verwys na iemand wat baie dun en uitgeteer is, in die term "Hy is pure bokkom en biltong, maar min vir die jakkalse".

Die naam word ook gebruik vir 'n spesifieke familie plante met skerp saadpeule in Suid-Afrika. Hierdie plante het die naam van bokkoms in Afrikaans te danke aan die feit dat die saadpeule lyk soos bokkoms, en hul onaangename reuk herinner aan die sterk visreuk van bokkoms.

## Verwysings